RO
C 112/2
Jurnalul Oficial al Uniunii Europene
27.3.2023
V (Anunțuri)
PROCEDURI JURISDICŢIONALE
CURTEA DE JUSTIȚIE Hotărârea Curții (Camera a zecea) din 9 februarie 2023 – Comisia Europeană/Republica Slovacă (Cauza C-342/21) (1) (Neîndeplinirea obligațiilor de către un stat membru – Mediu – Directiva 2008/50/CE – Calitatea aerului înconjurător – Articolul 13 alineatul (1) și anexa XI – Depășire sistematică și persistentă a valorilor-limită aplicabile pulberilor în suspensie (PM10) în anumite zone din Slovacia – Articolul 23 alineatul (1) – Anexa XV – Perioadă de depășire a acestor valori limită „cât mai scurtă posibil” – Măsuri adecvate) (2023/C 112/02) Limba de procedură: slovaca Părțile Reclamantă: Comisia Europeană (reprezentanți: R. Lindenthal și M. Noll-Ehlers, agenți)
Pârâtă: Republica Slovacă (reprezentant: S. Ondrášiková, agent)
Dispozitivul 1) Republica Slovacă nu și-a îndeplinit:
— obligațiile care îi revin în temeiul articolului 13 alineatul (1) din Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa coroborat cu anexa XI la aceasta, prin depășirea valorilor-limită de pulberi în suspensie (PM10) în mod sistematic și persistent începând din anul 2005 până în anul 2019 inclusiv, cu excepția anului 2016, în zona SKBB01, regiunea Banská Bystrica, și, cu excepția anilor 2009, 2015 și 2016, în aglomerația SKKO01.1, Košice, și
— în această zonă și în această aglomerație, precum și în zona SKKO02, regiunea Kosiče, obligațiile care îi revin în temeiul articolului 23 alineatul (1) al doilea paragraf din această directivă, coroborat cu anexa XV la aceasta, prin faptul că nu prevede măsuri adecvate în planurile privind calitatea aerului pentru perioada de depășire a acestei valori limită să fie cât mai scurtă posibil.
2) Republica Slovacă este obligată la plata cheltuielilor de judecată.
(1)
JO C 278, 12.7.2021.